Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Salms
LIBRI I
Il just, l’om propit furtunât
1 1 Furtunât l’om che nol va daûr dal consei de int triste,
che no si ferme su la strade dai pecjadôrs
e che te congrèghe de int cence sintiment no si sente,
2 ma te leç dal Signôr si console
e la sô leç dì e gnot al rumie.
3 Al è come un arbul plantât ad ôr des aghis,
cjamât di pomis te stagjon juste
e lis sôs fueis no colaran par mai;
a laran in puart dutis lis sôs voris.
4 No cussì ve, no cussì pe int triste:
a son come il stranc che l’aiar lu sparnice.
5 Par chel i triscj no rezaran intal judizi
e nancje te cunvigne dai juscj i pecjadôrs.
6 Parcè che il Signôr al cognòs ben il troi de int juste,
ma la strade dai triscj e va in ruvine.
Notis:
- 1 - Il salm al è fat come jentrade a dut il salteri. Metint a confront lis “dôs stradis”, al celebre la leç di Diu dade ai oms pe lôr felicitât.
- 1,1 - La “furtune” dal om just e je tipiche de leteradure sapienziâl (Pr 3,10; Jp 7,17).
- 1,2 - La leç (par ebraic Torà) e je une istruzion, un insegnament soredut morâl che Diu i à dât al so popul midiant des Scrituris.
- 1,3 - Il paragon dal arbul plantât ad ôr da l’aghe si lu capìs cetant miôr in Orient. Un paragon doprât ancje in Gjer 17,7-8.
- 1,5 - Come in altris bandis de Bibie no si trate di une “cognossince” inteletuâl, astrate, ma di chê plui complene dal amôr, de stime e dal premi.
- 1 - Tai salms e torne fûr dispès cheste domande di svindic cuintri dai nemîs (10,15; 31,18; 54,7 e vie). Dome cul GT, cuant che si varà la vision di une justizie di Diu plui largje di cheste vite, si rivarà al perdon dai nemîs (Mt 5,43-48).
fur_Latn fur_Latn fur_Latn cat_Latn fur_Latn ast_Latn lit_Latn fur_Latn cat_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn